స్టాక్ మార్కెట్ మళ్లీ పరుగెడుతోంది. ఇలాంటప్పుడు రిటైల్ ఇన్వెస్టర్లు ఎలా వ్యవహరించాలి. పెట్టుబడుల కోసం ఎలాంటి వ్యూహాలు అనుసరించాలో  ‘ఆంధ్రజ్యోతి బి ప్లస్’ పాఠకుల కోసం కోటక్ మ్యూచువల్ ఫండ్ ఎండి నీలేష్ షా  వివరించారు.చాలా మంది గత రాబడుల చరిత్ర ఆధారంగా ఆయా కంపెనీల షేర్లు, లేదా మ్యూచువల్ ఫండ్స్ పథకాల్లో ఇన్వెస్ట్ చేస్తుంటారు. నేను మాత్రం కంపెనీల మేనేజ్మెంట్, వ్యాపార సామర్ధ్యం, అవకాశాల ఆధారంగా స్టాక్ మార్కెట్ పెట్టుబడి నిర్ణయాలు తీసుకోవడం మంచిదని నమ్ముతాను. మన స్టాక్ మార్కెట్ ఇప్పటికే చాలా వరకు గరిష్ఠ స్థాయికి చేరింది. దీంతో మంచి నిర్వహణలో ఉన్న కంపెనీల షేర్లు ఇప్పటికే చాలా ప్రీమియంతో ట్రేడవుతున్నాయి. సందట్లో సడేమియాలా కొన్ని అల్లా టప్పా కంపెనీల షేర్లూ ప్రస్తుతం మార్కెట్లో హల్చల్ చేస్తున్నాయి.ఓపికే కీలకం స్వల్పకాలిక లాభాల కోసం స్టాక్ మార్కెట్లో పెట్టుబడులు పెట్టే మదుపరులు అత్యంత జాగ్రత్తగా వ్యవహరించాలి. ముఖ్యంగా దీర్ఘకాలంలో ఆ కంపెనీల షేర్లపై రాబడులు, వాల్యుయేషన్, వ్యాపార వృద్ధి తీరుతెన్నులు ఎలా ఉంటాయి? తమ పెట్టుబడులను మరింత పెంచే సత్తా ఈ షేర్లకు ఉందా? లేదా ? అని ఆలోచించాలి. కొన్ని మంచి కంపెనీల షేర్లూ ఏళ్ల తరబడి ఎదుగూ బొదుగు లేకుండా నిద్రాణంగా ఉంటా యి. ఆ తర్వాత ఒక్కసారిగా అందరినీ ఆశ్చర్య పరుస్తూ దూసుకెళతాయి. ప్రస్తుతం కోటక్ బ్యాంక్గా మారిన కోటక్ మహీంద్రా ఫైనాన్స్ కంపెనీనే ఇందు కు ఉదాహరణ. లిస్టింగ్లో మదుపరులకు అద్భుత లాభాలు పంచిన ఈ కంపెనీ షేర్లు తర్వాత చాలా సంవత్సరాలు అంతంత మాత్రంగా ట్రేడయ్యాయి. 2014 నుంచి కోటక్ బ్యాంక్ షేర్లు ఫ్యాన్సీగా మారిపోయాయి.  ప్రస్తుత మార్కెట్ ప్రస్తుతం మన మార్కెట్లో సానుకూల సెంటిమెంట్  నడుస్తోంది. దీంతో చాలా కంపెనీల షేర్లు వాటి ఫెయిర్ వాల్యూని మించిపోయాయి. అలాగని ఈ కంపెనీల షేర్లను అత్యాశతో ముందుకు తోస్తున్నారని చెప్పలేం. ముందు ముందు ఈ కంపెనీల ఆర్థిక భవిష్యత్ మరింత బాగుంటుందనే నమ్మకంతోనే ఈ షేర్లు మార్కెట్లో పరుగెడుతున్నాయని చెప్పాలి. అయినా మార్కెట్లో ఇప్పటికీ కొన్ని కంపెనీల షేర్లు ముఖ్యంగా ఐటి, ఫార్మా రంగానికి చెందిన కొన్ని మంచి కంపెనీల షేర్లు తక్కువ ధరల్లోనే లభిస్తున్నాయి. కొన్ని రెగ్యులేటరీ సమస్యల కారణంగా వీటిపై ఆదరణ తగ్గడమే ఇందుకు కారణం. ఈ సమస్యలు తీరిన వెంటనే ఈ కంపెనీల షేర్లూ ర్యాలీలో పరిగెత్తే అవకాశం ఉంది.  దీర్ఘకాలిక సిప్ పద్ధతిలో మంచి కంపెనీల షేర్లలో లేదా ఈక్విటీ పథకాల్లో మార్కెట్ దిద్దుబాటుకు లోనైనప్పుడు పెట్టుబడులు పెడితే మంచి లాభాలు ఆర్జించవచ్చు.పెట్టుబడుల రక్షణే ముఖ్యంపెట్టుబడుల విలువ పెరగక పోయినా పర్వాలేదుగానీ, పొరపాట్ల వల్ల వాటి విలువ మాత్రం తగ్గకూడదు. ప్రస్తుత మార్కెట్లో మన రిస్కుకు తగ్గట్టు అత్యంత క్రమశిక్షణతో పెట్టుబడుల కేటాయింపులు ఉండాలి. ఏదో అదృష్టం పరీక్షించుకుందామని ఏ షేర్లు పడితే ఆ షేర్లు కొంటే కొంప కొల్లేరయ్యే ప్రమాదం ఉంది. ఈ ప్రమాదాన్ని దృష్టిలో ఉంచుకుని ఇన్వెస్టర్లు సరైన ఫైనాన్సియల్ అడ్వైజర్ సలహాలతో దీర్ఘకాలిక పెట్టుబడి వ్యూహంతో సిప్తోపాటు, మార్కెట్ దిద్దుబాటుకు లోనైన ప్రతిసారి మంచి కంపెనీల షేర్లలో ఇన్వెస్ట్ చేయాలి.
stack market malli parugedutondi. ilantappudu retile investerlu ela vyavaharinchaali. pettubadula kosam elanti vyuhalu anusarinchaalo  ‘aandhrajyoti bi plus’ paatakula kosam kotak mutuola fund endi neelesh shaa  vivarinchaaru.chala mandi gatha rabadula charitra aadhaaramgaa aayaa companyla sherlu, leda mutuola funds pathakaallo invest chestuntaaru. nenu maatram companyla management, vyapara saamardhyam, avakaasaala aadhaaramgaa stack market pettubadi nirnayaalu teesukovadam manchidani nammutaanu. mana stack market ippatike chala varaku garishta sthaayiki cherindi. deentho manchi nirvahanalo unna companyla sherlu ippatike chala preemiyamtho tredavutunnaayi. sandatlo sademiala konni alla tappa companyla sherloo prastutam marketlo halchal chestunnayi.opike keelakam swalpakaalika labhala kosam stack marketlo pettubadulu pette maduparulu atyanta jaagrattagaa vyavaharinchaali. mukhyamgaa deerghakaalamlo aa companyla sherlapai raabadulu, valuation, vyapara vruddhi teerutennulu ela untaayi? tama pettubadulanu marinta penche satta ee sherlaku undaa? leda ? ani aalochinchaali. konni manchi companyla sherloo ella tarabadi eduguu bodugu lekunda nidraanamgaa untaa ye. aa tarvaata okkasariga andarinee aascharya parustuu doosukelataayi. prastutam kotak bankga maarina kotak mahindra finans companyne indu ku udaaharana. listinglo maduparulaku adbhuta labhalu panchina ee company sherlu tarvaata chala samvatsaraalu antanta maatramgaa tradayyaayi. 2014 nunchi kotak bank sherlu fanciga maripoyayi.  prastuta market prastutam mana marketlo saanukuula centiment  nadustondi. deentho chala companyla sherlu vaati fair vaalyuuni minchipoyayi. alaagani ee companyla sherlanu atyaasato munduku tostunnarani cheppalem. mundu mundu ee companyla aardhika bhavishyat marinta baguntundane nammakamthone ee sherlu marketlo parugedutunnaayani cheppali. aina marketlo ippatikee konni companyla sherlu mukhyamgaa aiti, farma rangaaniki chendina konni manchi companyla sherlu takkuva dharallone labhistunnaayi. konni regulatory samasyala kaaranamgaa veetipai aadarana taggadame induku kaaranam. ee samasyalu teerina ventane ee companyla sherloo rallilo parigette avakaasam undi.  deerghakaalika sip paddhatilo manchi companyla sherlalo leda eekvity pathakaallo market diddubaatuku lonainappudu pettubadulu pedithe manchi labhalu aarjinchavacchu.pettubadula rakshane mukhyampettubadula viluva peragaka poina parvaaledugaanii, porapatla valla vaati viluva maatram taggakudadu. prastuta marketlo mana riskuku taggattu atyanta kramasikshanato pettubadula ketayimpulu undaali. edho adrushtam pareekshinchukundaamani e sherlu padithe aa sherlu konte kompa kollerayye pramaadam undi. ee pramaadaanni drushtilo unchukuni investerlu saraina financial adviser salahaalato deerghakaalika pettubadi vyuuhamtoe siptopaatu, market diddubaatuku lonaina pratisaari manchi companyla sherlalo invest cheyali.